Winde verwelkom ondersoek oor Overstrand | Maroela Media
Alan Winde (Foto: Courtney Africa/ANA)
Alan Winde, wat binnekort as premier van die Wes-Kaap aangewys sal word, het Maandag 'n kennisgewing van die polisie se ombudsman verwelkom dat hy polisiebedrywighede in die Overstrand-gebied sal ondersoek.
Dit kom ná die polisiestasies in Gansbaai, Hermanus, Kleinmond en Stanford glo nie in staat is om hul grondwetlike mandaat uit te voer nie, weens 'n gebrek aan hulpbronne. "Polisiëring is 'n nasionale mandaat en die minister van polisie, Bheki Cele, moet seker maak dat stasies al die betrokke hulpbronne beskikbaar het wat hulle vereis," het Winde gesê. "Ons het verskeie klagtes van inwoners ontvang oor die toestand van dienslewering in die gebied en hoe daar nie enige reaksie is op hul klagtes nie."
Volgens Winde word die ondersoek gedoen kragtens die oorsigtelike meganismes wat die Wes-Kaapse regering in plek gestel het om nasionale polisiedienste te monitor. Dit sluit die kantoor van die polisie se provinsiale ombudsman in wat die Wes-Kaapse regering ingestel het.
Die provinsiale regering het op 27 April 'n interregeringsdispuut met die ANC-geleide nasionale regering verklaar oor sy versuim om die provinsie se polisiëringsbehoeftes en prioriteite (PnP) te takel. Wind het gesê die Wes-Kaapse regering het tot dusver nie enige gepaste reaksie van minister Cele ontvang nie en hy het nou minder as 'n week oor om te reageer. "'n Gebrek aan hulpbronne in die polisie bly kommerwekkend hoog. Die provinsie het een beampte vir elke 509 inwoners. Kaapstad is nog erger – 1:560. Die nasionale gemiddeld is 1:375," het Winde bygevoeg.
"Dit beteken die provinsie het 'n bykomende 4 500 beamptes nodig om te voldoen aan die nasionale gemiddeld. Dit is veragtelik dat minister Cele en die nasionale ANC-regering steeds versuim om die polisiëringskrisis in die provinsie te pak."
Diegene wat insette wil lewer kan die polisie se ombudsman kontak by 021 483 0669 of stuur 'n e-pos aan [email protected]
Alan Winde Wes-Kaap
Zuma sê sy 'regte is vertrap'
n' Polisieman het my vertel dat daar jaarliks meer as 10 000 lede bedank. So die Polisie kan net sowat 7000 oplei per jaar maw. daar is meer wat bedank as wat vervang word. So die kans dat hy 4500 polise beamptes gaan kry is baie skraal. Daar is tans reeds n' tekort van 60 000 lede landwyd.
Die verkiesing is verby nou gaan hoedjie cele net terug sit… niks gaan daarvan kom.
Privatiseer polisiëring in die Weskaap!
Die ANC regering sal SWAK VERTOON teenoor die Weskaap regering as lg. misdaad suksesvol bestry.
Verwag eerder dat die ANC regering misdaad sal aanstook om die Weskaap regering se misdaadbestryding sukses te ondermyn!
Alan Winde ek hoop jy kry iets uitgerig met die treurige spul. Cele is die slegste van die hele lot. Dis hoekom die poisie so verval het.